অষ্টাদশ, ঊনবিংশ এবং বিংশ শতাব্দীব্যাপী আমেরিকার আফ্রিকান কবি-শিল্পীদের মূল প্রেরণা ছিল তাঁদের জীবন থেকে উঠে আসা এমনসব গান এবং কবিতা। তাঁদের মুখে মুখে এসব কবিতা-গান কালো মানুষের মধ্যে ছড়িয়ে পড়ত আমেরিকার এক প্রান্ত থেকে অন্য প্রাস্তে। তাঁদের সংহতি, সহমর্মিতা এবং সাহস প্রদর্শনের এর চেয়ে উত্তম উপায় আর কিছুই ছিল না। বিশ্বসাহিত্যের ইতিহাস মানুষের জীবনকে অনুপ্রাণিত করে এমন লোককবিতা এবং সংগীতের তুলনামূলক উদাহরণ আর কোনো আছে বলে আমাদের জানা নেই। এমনই অসংখ্য গান, কবিতা, যন্ত্রবাদ্য, নৃত্য, তার কতটাই বা নথিভুক্ত হতে পেরেছে?